text: Ein tílíkan dag verður tú mintur um, at trúgv, visión og trúarstig hava verið eyðkenni fyri OM-fyritøkuna og er tað framvegis. Vit fingu at hoyra, hvussu skipið og manning tess nær út til fjøldir av fólki við boðskapinum um Jesus. Í nógvum havnum kring heimin fylkjast fólk í stórum flokkum rundan um skipið, koma umborð, har tey fáa høvi at hoyra evangeliið og ogna sær orð Guds.
text: #000002
text: Í skaranum, sum vóru komin saman hendan dagin, sóust fyrrverandi OM-leiðararnir, Børge Johansen og Bitten Schriver – umframt núverandi leiðara, Andrew Berghamar. Og so sást tú tey gomlu, trúføstu fólkini, sum hava staðið rundan um OM øll árini – fleiri teirra komin eitt sindur til árs, men hjørtu teirra brenna fyri OM-missiónini. Og so vóru nøkur yngri fólk eisini. Gott var at síggja fleiri Kristnastovufólk millum teirra – teirra millum Dánjal og Bjørg í Skemmuni, sum fara við skipinum komandi ár.
text: #000003
text: Fyrireikararnir høvdu ivaleyst vónað, at sæð fleiri fólk hendan dagin, hóast samlaði skarin, sum var gjøgnum dagin, ikki var heilt lítil. Tú situr eftir við hugsanini, at hendan siglandi missiónin átti at havt eitt størri pláss í hjørtunum hjá trúgvandi dønum og føroyingum, sum søguliga og samfelagsliga eru knýtt til sjógvin.
text: #000004